Soten mallioppilas ajautui rahapulaan ja kiistelee nyt säästöistä – jos hallituksen menoleikkuri toteutuu, sama voi olla edessä kaikkialla

Kuntayhtymä Eksote on nyt samankaltaisessa tilanteessa, johon maakunnat saattavat vastaisuudessa joutua: tiukka budjetti ylittyy, joten edessä ovat säästöt tai maksunkorotukset.

Etelä-Karjalan sosiaali- ja terveydenhuollon kuntayhtymää eli Eksotea on jo pitkään pidetty esimerkkinä siitä, miten sote-palveluita uudistamalla voidaan saavuttaa merkittäviä säästöjä.

Nyt mallioppilaalta ovat kuitenkin rahat lopussa. Eksoten budjetti uhkaa ylittyä tänä vuonna lähes 10 miljoonalla eurolla, minkä vuoksi kuntayhtymä ja sen jäsenkunnat Lappeenrannan johdolla kiistelevät nyt mahdollisista maksunkorotuksista tai leikkauksista.